section_heading: O klubu
paragraph_text: U Matuljima je od 1973. do 1995. godine postojao klub RK "Matulji" ("Partizan" (1973.), "Matulji" (1975.)), "Matulji 40 Box" (1988.), koji se najčešće natjecao u Primorsko-istarskoj ligi. <br> 2000. godine, akon pet godina pauze, dolazi do ponovnog treniranja rukometa u Matuljima pri OŠ Andrija Mohorovičić. Do službenog osnivanja dolazi 2001. godine te se klub naziva RK "Matulji 2001". Klub u početku djeluje samo s mlađim uzrastima za muškarce i žene. <br> 2007. godine dolazi do izdvajanja ženskih selekcija u zaseban klub - "Liburniju". Iste godine se konačno formira i muška seniorska ekipa, te počinje s natjecanjem u ''3. HRL - Zapad''. Klub u natjecanjima uz "Matulji 2001", često koristi i samo naziv "Matulji". U sezoni 2010./11. postaju članovi 2. HRL - Zapad, koju osvajaju u sezoni 2011./12. i ulaze u Prvu hrvatsku ligu, u kojoj nastupaju dvije sezone, do 2013./14. <br> 2014. godine je u Matuljima otvorena športska dvorana. Do tada je klub za treninge koristio vanjska igrališta i dvoranu OŠ Bršca, dok su utakmice igrali u dvoranama u Rijeci, Opatiji i drugim mjestima.<ref> sportcom.hr, RK MATULJI 2001: Klub koji je prošao kratki put od zvijezda do zvjezdane prašine, objavljeno 9. veljače 2016., pristupljeno 22. rujna 2018.  <ref> rkmatulji.hr, VIŠE OD DVORANE - NOVI CENTAR MATULJA, objavljeno 15. travnja 2014., wayback arhiva  <br> U sezonama 2014./15. i 2015./16. klub se natjecao u ''2. HRL -Zapad'', ali s lošim rezultatima. Seniorska momčad se od sezone 2016./17. ne natječe.